cyanic-selkie/wikianc huggingface dataset:
রেজ্জাকুল হায়দার চৌধুরী (রাজনীতিবিদ)
রেজ্জাকুল হায়দার চৌধুরী একজন বাঙালি রাজনীতিবিদ ছিলেন। তিনি পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
প্রাথমিক ও কর্মজীবন
রেজ্জাকুল হায়দার চৌধুরী ১৮৮৯ সালে বেগমগঞ্জ থানার অন্তর্গত গোপালপুর গ্রামে জন্মগ্রহণ করেন। গোপালপুর চৌধুরী বাড়ির আলী হায়দার চৌধুরীর ৭ পুত্রের মধ্যে রেজ্জাকুল হায়দার ৫ম পুত্র ছিলেন।
রেজ্জাকুল হায়দার চৌধুরী ১৯২৩ সালে কলিকাতা বিশ্ববিদ্যালয় থেকে বি.এ বি.এল পাশ করার পর নোয়াখালীতে বসবাস করার পাশাপাশি আইন ব্যবসার সাথে যুক্ত হন। তিনি একাধিকবার নোয়াখালী জেলা বোর্ডের চেয়ারম্যান ছিলেন। খান বাহাদুর ওলি উল ইসলামের কন্যাকে বিবাহ করে পারিবারিক জীবন শুরু করেন। কর্মজীবনে তিনি ১৯২৮ সালে নোয়াখারী জেলা বোর্ডের চেয়ারম্যান নিযুক্ত হন। ১৯৫৬ সালে তৃতীয় বারের মতো নোয়াখালী জেলা বোর্ডের চেয়ারম্যান নিযুক্ত হন। ১৯৩৭ সালে তিনি বেঙ্গল রেজিমেন্ট কাউন্সিলের সদস্য নির্বাচিত হন এবং ১৯৫০ সালে নোয়াখালী পাবলিক প্রশিকিউটর হিসেবে নিযুক্ত হন।
রাজনৈতিক জীবন
১৯৪৬ সালের বঙ্গীয় ব্যবস্থাপক পরিষদ নির্বাচনে সম্প্রদায় ভিত্তিক আসন বন্টন করা হয়। ওই সময় মুসলিম আসন ক্যাটাগরীতে রেজ্জাকুল হায়দার চৌধুরীর (মুসলিম পার্লামেন্টারী র্বোড) থেকে নোয়াখালী উত্তর (বেগমগঞ্জ-সেনবাগ) আসনে নির্বাচন করেন। তার প্রতিদ্বন্দ্বী প্রার্থী ছিলেন মুসলিম লীগের ফজলুর রহমান। ১৯৫৪ সালে পূর্ববঙ্গ ব্যবস্থাপক পরিষদ নির্বাচনে সম্প্রদায় ভিত্তিক মুসলিম সম্প্রদায় আসন নোয়াখালী মধ্য উত্তর (রামগঞ্জ একাংশ-বেগমগঞ্জ অপরাংশ) আসনে রেজ্জাকুল হায়দার চৌধুরী, যুক্তফ্রন্ট, (কেএসপি)র হয়ে নির্বাচন করে মোট ১৫৮০৪ ভোট পেয়ে নির্বাচিত হন। তার নিকটতম প্রতিদ্বন্দ্বী ছিলেন মুসলিম লীগের মৌলভী রশিদ আহমেদ জয়াগী।
রেজ্জাকুল হায়দার চৌধুরী পূর্ব পাকিস্তানের নোয়াখালী-২ এর প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন। তিনি ১৯৫৪ সালে যুক্তফ্রন্ট হতে নির্বাচন করে প্রাদেশিক পরিষদের সদস্য নির্বাচিত হন। একই বছরে পাকিস্তান আমলে যুক্তফ্রন্ট সরকারের মন্ত্রী হিসেবে দায়িত্ব পালন করেন। আইয়ুব খানের শাসনামলে, ১৯৬২ সালে পূর্ব পাকিস্থান জাতীয় পরিষদ নির্বাচনে নোয়াখালী-২ (বেগমগঞ্জ, রামগঞ্জ একাংশ রায়পুর) আসন থেকে রেজ্জাকুল হায়দার চৌধুরী স্বতন্ত্র প্রার্থী হয়ে নির্বাচন করে ১৯৯ ভোট পেয়ে নির্বাচিত হন। তিনি ১৯৬২ সাল থেকে ১৯৬৫ পর্যন্ত এ দায়িত্বে ছিলেন।
মৃত্যু
১৯৭০ সালে বার্ধক্য জনিত কারণে ৮১ বছর বয়সে মৃত্যুবরণ করেন। মৃত্যুকালে তিনি ২ ছেলে ও ৯ মেয়ে রেখে যান।
আশালতা (গায়িকা)
আশালতা (জন্মনাম: আনন্দাবলি) একজন ভারতীয় নেপথ্য সঙ্গীতশিল্পী এবং রেডিও জকি যিনি মালয়ালম, তামিল এবং তেলুগু চলচ্চিত্রে সব মিলিয়ে ৪০ টিরও বেশি গান রেকর্ড করেছেন। রেডিও জকি হিসাবে  তিনি হ্যালো জয় অলুকাস নামে একটি অনুষ্ঠান সঞ্চালনা করার জন্য বিখ্যাত যা ২০০৭ সালে প্রথম প্রচারিত হয়েছিল। তিনি বর্তমানে মিডিয়া ওয়েভস নামে স্বপ্রতিষ্ঠিত একটি অডিও প্রযোজনা প্রতিষ্ঠানে পরিচালক হিসাবে কাজ করছেন।
গায়িকা হিসাবে
আশালতা খুব অল্প বয়সেই বাবাকে হারিয়েছিলেন, তবে সঙ্গীতের ক্ষেত্রে তিনি বেশ কয়েকজন খ্যাতিমান ব্যক্তির সংস্পর্শ পেয়েছিলেন। তিনি ১৬ বছর বয়সে কে জে যেসুদাসের সাথে পরিচিত হয়েছিলেন এবং আশালতার কণ্ঠে মুগ্ধ হয়ে পরের দিন যেসুদাস তাঁকে তরঙ্গিনী স্টুডিওতে গান করার জন্য ডেকেছিলেন। পরবর্তীতে তিনি তরঙ্গিনীর অবিচ্ছেদ্য অংশে পরিণত হয়েছেন এবং ১৯৮৫-১৯৯০ সময়কালে আশালতা ২৫ টি মালয়ালম, ২০ টি তামিল ও ১টি তেলুগু চলচ্চিত্রে গান করেছিলেন।
রেডিও জকি হিসাবে
বিয়ের পরে ১৯৯৫ সালে তিনি দুবাইয়ের একটি রেডিও স্টেশনে রেডিও প্রযোজক হিসেবে যোগ দিয়েছিলেন। ২০০৫ সালে, তিনি গয়না বিপণনের শীর্ষস্থানীয় প্রতিষ্ঠান জয় অলুকাসের বিপণন বিভাগের প্রধান হিসাবে যোগ দিতে কেরালায় ফিরে এসেছিলেন। তিনি হ্যালো জয় অলুকাস শিরোনামে কোচি এফএম রেডিও আয়োজিত একটি ফোন-ইন অনুষ্ঠান সঞ্চালনা করেছিলেন যা সারা বিশ্বজুড়ে মালয়ালি শ্রোতাদের মধ্যে তাকে আরজে হিসেবে জনপ্রিয় করে তুলেছিল। তিনি বালাকৃষ্ণানের সাথে অনুষ্ঠানটি পরিচালনা করেছিলেন এবং শ্রোতারা তাদেরকে পছন্দসইভাবে আশেচি এবং বালেতান বলে ডাকত।
সামরিক জলযান
সামরিক জলযান , সামরিক জলযান বা যুদ্ধজাহাজ। কাজ আকার ও ধরন অনুযায়ী নামে পার্থক্য হয়ে থাকে। সামরিক জলযান গুলো সাধারণত নৌবাহিনী কর্তৃক যুদ্ধে ব্যবহার হয়। উৎপাদনগত দিক থেকে সাধারণ যাত্রীবাহি, মালবাহি ও অন্যান্য নৌযান এর সংগে এর নকশাগত পার্থক্য আছে। সংগত কারণে সামরিক জলযান বিরূপ আবহাওয়ায় অধিক সহ্যক্ষমতা, অস্ত্রসজ্জিত, দ্রুতগতি, দীর্ঘসময় পানিতে অবস্থান, উন্নত যোগাযোগ ব্যবস্থা, আধুনিক নিরাপত্তা ব্যবস্থা ইত্যাদি গুনাবলি সম্পন্ন হতে হয়।
নান-নিং মসজিদ
নান-নিং মসজিদ চীনের কুয়াংশি প্রদেশের, নান-নিং শহরের শিংনিং পৌরজেলায় অবস্থিত একটি মসজিদ।
ইতিহাস
১৭০৭ সালে ছিং রাজবংশের শুনচি সম্রাটের শাসনামলে মসজিদটি নির্মাণ করা হয়েছে। ১৮০৪ সালে জিয়াকিং সম্রাটের অধীনে মসজিদটি পুনর্নির্মাণ করা হয়। ১৯৭৯ সালে পুরানো ভবন ভেঙে নতুন করে ভবন নির্মাণ করা হয়।
স্থাপত্য
মসজিদটি তিনতলা ভবনবিশিষ্ট। মসজিদের মোট জায়গার পরিমাণ ১,৮৯০ বর্গমিটার। মসজিদের প্রায় ১০০ জন মুসল্লি একসাথে নামাজ পড়তে পারে। মসজিদের মোচাকৃতির ছাদ এবং খিলান-শৈলীর দরজাগুলো এবং জানালাগুলো আরবি শৈলীতে নির্মাণ করা হয়েছে। প্রথম তলা রেস্তোঁরা হিসেবে ব্যবহার করা হয়। দ্বিতীয় তলাতে সভা ঘর, কার্যালয় এবং ইমামের থাকার ঘর রয়েছে। তৃতীয় তলা নামাজঘর হিসেবে ব্যবহার করা হয়।
রেজ্জাকুল হায়দার চৌধুরী
রেজ্জাকুল হায়দার চৌধুরী বলতে বোঝাতে পারে:
ঈদগাঁও থানা
ঈদগাঁও থানা বাংলাদেশের কক্সবাজার জেলার অন্তর্গত ঈদগাঁও উপজেলার একটি থানা।
প্রশাসনিক এলাকাসমূহ
ঈদগাঁও উপজেলার ৫টি ইউনিয়নের প্রশাসনিক কার্যক্রম ঈদগাঁও থানার অধীন।
মুস্তাফিজুর রহমান (দ্ব্যর্থতা নিরসন)
মুস্তাফিজুর রহমানবলতে যাদেরকে বোঝানো হতে পারে -
জুম্মা মিয়া
শহীদ জুম্মা মিয়া (জন্ম: অজানা, মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
জুম্মা মিয়ার জন্ম সিলেট জেলার গোলাপগঞ্জ উপজেলার হেতিমগঞ্জ গ্রামে। মা-বাবার একমাত্র সন্তান ছিলেন তিনি। তার বাবার নাম ওসমান আলী এবং মায়ের নাম সরিফা খাতুন। তার চার মেয়ে ও এক ছেলে।
কর্মজীবন
জুম্মা মিয়া চাকরি করতেন ইপিআরে। ১৯৭১ সালে কর্মরত ছিলেন কুমিল্লা উইংয়ে (বর্তমানে ব্যাটালিয়ন)। মুক্তিযুদ্ধ শুরু হলে ঝাঁপিয়ে পড়েন যুদ্ধে।
মুক্তিযুদ্ধে ভূমিকা
১৯৭১ সালের এপ্রিল মাসের দ্বিতীয় সপ্তাহে কুমিল্লা জেলার বিবিরবাজারে পাকিস্তানি সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। পাকিস্তানিরা অতর্কিতে মুক্তিযোদ্ধাদের অবস্থানে আক্রমণ করে। ৩৯ বালুচ রেজিমেন্ট, গোলন্দাজ ও ট্যাংক বাহিনীর সমন্বয়ে প্রচণ্ড আক্রমণ। তারা প্রথমে পশ্চিম দিকে অবস্থান নিয়ে আক্রমণ করে। মুক্তিযোদ্ধারা সাহসিকতার সঙ্গে সেই আক্রমণ প্রতিহত করে দেন। তাদের পাল্টা আক্রমণে হতাহত হয় বেশ কয়েকজন পাকিস্তানি সেনা। এরপর পাকিস্তানি সেনাবাহিনী তাদের অবস্থান পরিবর্তন করে দক্ষিণ দিক থেকে আক্রমণ করে। প্রচণ্ড আক্রমণের চাপে মুক্তিযোদ্ধাদের একাংশ পিছু হটে যায়। দুটি দল সাহসিকতার সঙ্গে তাদের অবস্থান ধরে রাখে। এই দুটি দলের একটির নেতৃত্বে ছিলেন জুম্মা মিয়া। তিনি সহযোদ্ধাদের সঙ্গে নিয়ে বিপুল বিক্রমে পাকিস্তানি সেনাবাহিনীর আক্রমণ প্রতিরোধ করেন। তাদের বীরত্বে থেমে যায় পাকিস্তানিদের অগ্রযাত্রা। পরের দিনও যুদ্ধ অব্যাহত থাকে। সেদিন মুক্তিবাহিনীর নতুন একটি দলও বিবির বাজারে অবস্থানরত মুক্তিযোদ্ধাদের সঙ্গে যোগ দেয়। এতে মুক্তিযোদ্ধাদের শক্তি ও মনোবল বৃদ্ধি পায়। দুই পক্ষে তুমুল যুদ্ধ চলতে থাকে। কুমিল্লা শহরের খুব কাছে বিবিরবাজার। ওই স্থান থেকে যখন তখন কুমিল্লা সেনানিবাস ও বিমানবন্দরে আক্রমণ চালানো সম্ভব। তাই বিবিরবাজার দখলের জন্য পাকিস্তানিরা ক্রমেই মরিয়া হয়ে উঠল। এ জন্য তারা সর্বশক্তি নিয়োগ করল। অন্যদিকে মুক্তিবাহিনীর কাছেও ছিল বিবিরবাজার সমান গুরুত্বপূর্ণ। মুক্তিযোদ্ধাদের প্রতিরক্ষা অবস্থানের একাংশের পতন ঘটলেও জুম্মা মিয়া তার দল নিয়ে মাটি কামড়ে পড়ে থাকলেন। কোনো কিছুই তাকে টলাতে পারল না। বরং তার দলের পাল্টা আক্রমণে নিহত হলো অগ্রসরমান কয়েকজন পাকিস্তানি সেনা। সে দিন পাকিস্তানি সেনারাও দুর্দমনীয়। একপর্যায়ে ট্যাংকের ছত্রচ্ছায়ায় তারা চলে এল জুম্মা মিয়াদের প্রতিরক্ষা অবস্থানের খুব কাছে। বৃষ্টির মতো গুলি করতে করতে তারা এগোতে থাকল। জুম্মা মিয়া সহযোদ্ধাদের নিয়ে সাহসকিতার সঙ্গে যুদ্ধ করছেন। এমন সময় এক ঝাঁক গুলি ছুটে এল তার দিকে। নিজেকে রক্ষা করতে পারলেন না তিনি। কয়েকটি গুলি বিদ্ধ হলো তার শরীরে। সঙ্গে সঙ্গে ঢলে পড়লেন মাটিতে। শহীদ হলেন তিনি। এর পর মুক্তিযোদ্ধাদের প্রতিরক্ষা ভেঙে পড়ে।
চিত্রাশি রাওয়াত
চিত্রাশি রাওয়াত হলেন একজন ভারতীয় মডেল, জাতীয় পর্যায়ের ক্রীড়াবিদ এবং অভিনেত্রী। তিনি ২০০৭ সালে মুক্তিপ্রাপ্ত চাক দে! ইন্ডিয়া চলচ্চিত্রে কোমল চৌতালার ভূমিকার জন্য পরিচিত। চিত্রাশি বাস্তব জীবনেও একজন হকি খেলোয়াড়। তিনি ১৭ বছর বয়সে হকি খেলা শুরু করেন। তিনি বাম দিকের আক্রমন ভাগের খেলোয়াড় (স্ট্রাইকার) হিসেবে খেলেন।
খেলোয়াড় জীবন
রাওয়াত ছোটবেলা থেকেই ফিল্ড হকি খেলতেন।
চাক দে ! ইন্ডিয়া চলচ্চিত্রে হকি খেলোয়াড়ের চরিত্রে তাঁকে বাছাই করা হয়েছিল। জব্বলপু রে একটি অডিশনের পর নির্মাতারা তাঁকে নির্বাচন করেন। ছবিটি বিশ্বব্যাপী অত্যন্ত জনপ্রিয় হয়েছিল এবং রাওয়াত খ্যাতি অর্জন করেছিলেন। ২০০৮ সালে, তিনি তাঁর দ্বিতীয় উদ্যোগ ফ্যাশনে অভিনয় করেছিলেন। ছবিটি বক্স অফিসে সফল হয় এবং সমালোচকদের প্রশংসা পায়। ২০০৯ সালের অ্যাকশন চলচ্চিত্র লাক -এ তাঁর প্রধান ভূমিকা ছিল। তিনি সুপারস্টার সঞ্জয় দত্ত, ইমরান খান, শ্রুতি হাসান, মিঠুন চক্রবর্তী, এবং রবি কিষাণের বিপরীতে অভিনয় করেছিলেন। লাক বক্স অফিসে মোটামুটি ব্যবসা করেছিল।
তাঁর সর্বশেষ চলচ্চিত্রগুলির মধ্যে রয়েছে ইয়ে দুরিয়াঁ এবং ২০১২ সালের জনপ্রিয় তেরে নাল লাভ হো গয়া।
তিনি দেরাদুন থেকে এসেছেন। তিনি স্টার গোল্ডের সবসে ফেভারিট কৌন উপস্থাপন করছেন। তিনি অপটিমিস্টিক্স এর কমেডি সার্কাস ২ তে একজন প্রতিযোগী ছিলেন। তিনি মধুর ভান্ডারকরের ফ্যাশন চলচ্চিত্রে শোমু চরিত্রে এবং ২০০৯ সালের অ্যাকশন থ্রিলার চলচ্চিত্র লাক- এ "শর্টকাট" চরিত্রে অভিনয় করেন। তিনি পরবর্তীতে আই'ম এ সেলিব্রিটি..গেট মি আউট অফ হেয়ার!- এর ভারতীয় সংস্করণ ইস জঙ্গল সে মুঝে বাঁচাওতে অংশগ্রহণ করেন।
২০২০ সালে, রাওয়াত টিসকা চোপড়া পরিচালিত একটি ছোট ছবি রুবারুতে অভিনয় করেছিলেন।
দার্জিলিং পার্বত্য অঞ্চল
থাম্ব|ইংরেজি ভাষায় দার্জিলিং পার্বত্য অঞ্চলের মানচিত্র দার্জিলিং পার্বত্য অঞ্চল হল ভারতের পশ্চিমবঙ্গ রাজ্যের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নিচু প্রস্তরময় ভূখণ্ড নিয়ে এই অঞ্চলটি গড়ে ওঠেছিল। দার্জিলিং পার্বত্য অঞ্চলের উত্তরে সিকিম, পূর্বে ভুটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।
অবস্থান
দার্জিলিং জেলার তিনটি মহকুমার মধ্যে দার্জিলিং সদর ও কার্শিয়াং মহকুমা এবং কালিম্পং ও জলপাইগুড়ি জেলার উত্তরাংশে কুমারগ্রাম ও কালচিনি থানা নিয়ে দার্জিলিং পার্বত্য অঞ্চল গঠিত।
ভূপ্রকৃতি
এই অঞ্চলের ভূ-প্রকৃতি পর্বতসঙ্কুল ও অত্যন্ত বন্ধুর তিস্তা নদী দার্জিলিং পার্বত্য অঞ্চলের উপর দিয়ে প্রায় উত্তর থেকে দক্ষিণে প্রবাহিত হয়ে সমগ্র অঞ্চলকে দুটি অংশে ভাগ করেছে:
তিস্তা খাতের পশ্চিম ভাগ
দার্জিলিং পর্বতশ্রেণী দক্ষিণের তরাই অঞ্চল থেকে খাড়াভাবে উপরে উঠে উত্তরে বিস্তৃত হয়েছে। এর দক্ষিণে টাইগার হিল (২,৬১৫ মিটার), ডাউহিল ও পূর্বে তাকদা-পেশক পাহাড়। ঘুম (২,৩৯৮ মিটার) পর্বতশৃঙ্গের উত্তর ঢালে দার্জিলিং শহরটি অবস্থিত।
তিস্তা খাতের পূর্ব ভাগ
এই অংশের সর্বোচ্চ পর্বতশৃঙ্গ হল ঋষিলা (৩,১৩০ মিটার) এটি কালিম্পং শহরের কাছে অবস্থিত।
জলপাইগুড়ি জেলার উত্তরাংশে রেনিগাঙ্গো (১,৮৮৫ মিটার) ও ছোট সিঞ্চুলা (১,৭২৬ মিটার) উল্লেখযোগ্য শৃঙ্গ। বক্সা-দুয়ার নামে এখানে একটি গিরিপথ আছে।
নদনদী
এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কালজানি, বালাসন প্রভৃতি। রঙ্গিত তিস্তার প্রধান উপনদী।
মৃত্তিকা
পার্বত্য স্থান হওয়ায় অনুর্বর কাঁকড় ও নুড়িপূর্ণ মাটি বিদ্যমান। তবে কোনও কোনও স্থানে বাদামী রঙের পডসল মৃত্তিকা দেখা যায়। পটাশ, ফসফেট ও গাছের পাতা-পচা সার থাকায় এই মাটিতে চা, সিঙ্কোনা, কমলালেবু প্রভৃতির চাষ হয়।
অর্থনীতি
চা, কাঠ, পর্যটন ও হোটেল ব্যবসা হল এখানকার প্রধান অর্থনৈতিক মাধ্যম।এখানকার বেশির ভাগ মানুষ এই সমস্ত ব্যবসার সঙ্গে যুক্ত।
দর্শনীয় স্থান
এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল-
তথ্যসূত্র
concerns", http://www.mtnforum.org/oldocs/189.pdf
আব্দুল ওদুদ
মোঃ আব্দুল ওদুদ চাঁপাইনবাবগঞ্জ সদর উপজেলায় জন্মগ্রহণকারী বাংলাদেশের রাজনীতিবিদ। তিনি বাংলাদেশের জাতীয় সংসদের নির্বাচনী এলাকা চাঁপাইনবাবগঞ্জ-৩ এর বর্তমান সংসদ সদস্য।
প্রারম্ভিক জীবন
তিনি ১৯৬৪ সালের ১ জানুয়ারি চাঁপাইনবাবগঞ্জ সদর উপজেলার চক-আলমপুর গ্রামের এক সম্ভ্রান্ত পরিবারে জন্মগ্রহণ করেন। তার পিতা মোঃ আব্দুল লতিফ বিশ্বাস এবং মাতা মোসাম্মাৎ জেবুন নেসা। পাঁচ বোন ও তিন ভাইয়ের মধ্যে আব্দুল ওদুদ পিতা-মাতার সর্বকনিষ্ঠ সন্তান। বাল্যজীবনে তিনি ছিলেন একজন ভালো ফুটবল খেলোয়াড়। ঐতিহ্যবাহী মহারাজপুর প্রাথমিক বিদ্যালয় থেকে তিনি প্রাথমিক শিক্ষা সমাপ্ত করে রাজশাহী শিরোইল উচ্চ বিদ্যালয়ে ষষ্ঠ শ্রেণীতে ভর্তি হন। সেই সময় রাজনৈতিক কারণে তিনি একবার কারাবরণও করেন। এতে তার পড়ালেখার ক্ষতিও হয়। তবুও থেমে থাকেননি, পূনরায় দশম শ্রেণীতে ভর্তি হয়ে মহারাজপুর উচ্চ বিদ্যালয় থেকে ১৯৭৮ সালে এস.এস.সি পরীক্ষা দেন।
তিনি বিবাহিত। স্ত্রীর নাম মোসাম্মাৎ মজির্না ওদুদ। তিনি তিন সন্তানের জনক।
নূর আলী
নূর আলী জাদরান (জন্ম: ১০ জুলাই ১৯৮৮) হলেন একজন আফগান ক্রিকেটার। আলী হলেন একজন ডানহাতি ব্যাটসম্যান এবং একজন ডানহাতি মিডিয়াম ফাস্ট বোলার যিনি বর্তমানে আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলছেন। তিনি তার ক্রিকেট নায়ক এবং খেলার জন্য অনুপ্রেরণা হিসেবে রিকি পন্টিং উদ্ধৃত করেন।
খেলোয়াড়ী জীবন
আলী ২০০৪ সালে সংযুক্ত আরব আমিরাতের অনূর্ধ্ব-১৭ দলের বিরুদ্ধে আফগানিস্তান অনুর্ন্ধ-১৭ দলের হয়ে প্রতিনিধিত্ব করে আন্তর্জাতিক ক্রিকেটে আত্মপ্রকাশ করেন। আলীর অভিজ্ঞ দলে ২০০৬ সালের মধ্যপ্রাচ্য কাপে সৌদি আরব বিরুদ্ধে প্রবেশ করেন।
আলী ওমান জাতীয় ক্রিকেট দলের বিরুদ্ধে ২০০৭ সালে এসিসি টুয়েন্টি২০ কাপে আফগানিস্তানের হয়ে টুয়েন্টি২০ ক্রিকেট-এ আত্মপ্রকাশ করেন।
এছাড়াও তিনি, বিশ্বকাপ কোয়ালিফায়ার ম্যাচে ডেনমার্কের বিরুদ্ধে লিস্ট এ ক্রিকেটে অভিষেক হয়।
হার্ট অফ ডার্কনেস
হার্ট অফ ডার্কনেস (১৮৯৯) পলিশ উপন্যাসিক জোসেফ কনরাড কর্তৃক লিখিত একটি ইংরেজি ছোট উপন্যাস।
গল্পের পটভূমি
উপন্যাসটি ফ্রেইম ন্যারেটিভ পদ্ধতিতে লেখা যাতে চার্লস মার্লো নামের একজন চরিত্রকে দেখা যায় যিনি সেন্ট্রাল আফ্রিকার কঙ্গো নদীর মধ্য দিয়ে হাতির দাঁত পরিবহনের কাজ করেন। লেখক এই নদীটিকে কঙ্গোর শক্তিশালী নদী হিসেবে উল্লেখ করেছেন। মানচিত্রে নদীটিকে দেখলে মনে একটা বিশাল সাপ যেটি এর প্যাঁচ ছাড়িয়ে আছে যার মাথা সাগরে, দেহ এই বিশাল দেশে বক্রাকারে ছড়িয়ে আছে এবং যার লেজটি এই দেশের গভীরে হারিয়ে গেছে। সেন্ট্রাল আফ্রিকার ভ্রমণের পরিক্রমায় মার্লো কুর্টজ নামে একজন ইংরেজের প্রতি আবিষ্ট হয়ে পড়েন।
গল্পটি মানুষের মনোভাবের একটি জটিল অনুসন্ধান যা মানুষ ধারণ করে অসভ্য বনাম সভ্য সমাজ গঠন করে। ঔপনিবেশবাদ ও বর্ণবাদী মনোভাবের অনুসন্ধানও হয় যা তৎকালীন ইউরোপীয় সাম্রাজ্যবাদের অবিচ্ছেদ্য অংশ ছিলো। উপন্যাসটি মূলত ‘ব্ল্যাকউডস' ম্যাগাজিন’ এ ক্রমানুসারে তিনটি অংশে প্রথম প্রকাশ করা হয়। এই উপন্যাসটি পরবর্তিতে বিভিন্ন ভাষায় অনূদিত ও প্রকাশিত হয়। ১৯৯৮ সালে মডার্ণ লাইব্রেরি এই উপন্যাসটিকে বিংশ শতাব্দীর ইংরেজি সাহিত্যের ১০০ টি শ্রেষ্ঠ উপন্যাসের মধ্যে ৬৭-তম হিসেবে তালিকাভুক্ত করেন।
কাহিনী সংক্ষেপ
ইংল্যান্ডের গ্রেভসেন্ডের কাছে টেমস নদীতে নেলী নামক একটি জাহাজে বসে চার্লস মার্লো তার সহযোগী নাবিকদের কাছে তার একটি আইভরি কোম্পানিতে স্টিম-বোটের ক্যাপ্টেন হিসেবে তার অভিজ্ঞতা ও ঐ জায়গার বিভিন্ন ঘটনা সমূহের বর্ণনা করেন। কোম্পানি স্টেশনে জাহাজে করে যাওয়ার সময় কিছু বিধ্বস্ততার দৃশ্য মার্লোকে আঘাত করে এবং মার্লো এগুলোকে বর্ণনা করেন এইভাবেঃ বিশৃঙ্খল, এখানে সেখানে বিভিন্ন যন্ত্রাংশ পড়ে আছে, নির্দিষ্ট সময় পর পর বিধ্বংসী বিস্ফোরণ, স্থানীয় জনগণ যাদের মনোবল ভেঙ্গে দেয়া হয়েছে, শিকল দিয়ে বাঁধা, আক্ষরিক অর্থে মৃত্যু অবধি কাজ করছে, এবং তাদের পাশে একজন আফ্রিকান রক্ষী ইউনিফর্ম পড়ে একটি রাইফেল নিয়ে পায়চারি করছে। এই স্টেশনে মার্লো কোম্পানির প্রধান হিসাব রক্ষক কর্মকর্তার সাথে সাক্ষাৎ করে যিনি তাকে কুর্টজ নামে এক লোকের কথা বলেন এবং ব্যাখ্যা করে বলেন, যে কুর্টজ একজন প্রথম শ্রেণীর প্রতিনিধি।
মার্লো বন্য প্রান্তরের গভীরে প্রায় ২০০ মাইল হেটে সেন্ট্রাল স্টেশনে যায়, যেখানে তিনি যে স্টিম বোটের ক্যাপ্টেন সেটি রাখা আছে। মার্লো এটি শুনে খুবই দুঃখ ভারাক্রান্ত হয় যে তার আগমনের দুই দিন পূর্বেই তার স্টিম বোটটি ভেঙ্গে দেয়া হয়। ম্যানেজার তাকে জানায় যে তাদেরকে স্টিম বোটটি নদীর উৎসমুখে রাখতে হবে কারণ সে গুজব শুনেছে যে জরুরি একটা স্টেশন ঝুঁকির মধ্যে ছিলো এবং কুর্টজ অসুস্থ। মার্লো তার কোম্পানির লোকদের অলস নিন্দাকারী তীর্থ যাত্রী, হিংসা এবং পরশ্রীকাতরতায় পূর্ণ হিসেবে বর্ণনা করেন, যারা সকলেই কোম্পানির উচ্চ পদ পাবার জন্য চেষ্টা করছে। নদী থেকে তার স্টিম বোট উঠানোর পর মার্লো হতাশাগ্রস্ত হয় এটির ঠিক করার সময় নিয়ে। এই সময়ের মধ্যে মার্লো জানতে পারে যে কুর্টজকে শ্রদ্ধা করা তো দূরের কথা তাকে অল্প বা বেশি ক্ষতিকর মনে করা হয় (ম্যানেজারের দ্বারাই সবচেয়ে বেশি মনে করা হয়)। ইনার স্টেশনে শুধু কুর্টজের অবস্থানকেই ইর্ষার চোখে দেখা হয় না, তাদের আবেগ দেখে এটা মনে হয় যে কুর্টজ এই পদের অযোগ্য, যেহেতু সে তার ইউরোপীয় সূত্রের কারণেই এই নিয়োগ পেয়েছে।
ভ্রমণের শুরুর দিন থেকে কুর্টজের স্টেশনে যেতে দুই মাস সময় লাগে। জাহাজে ছিলো ম্যানেজার, তিন বা চারজন "তীর্থযাত্রী" এবং প্রায় ২০ জন নরখাদক যাদেরকে জাহাজের কর্মচারী হিসেবে তালিকাভুক্ত করা হয়।
তারা ইনার স্টেশন থেকে আট মাইল ভাঁটিতে ঐ রাতের জন্য বিশ্রাম নেয়। সকালে জেগে উঠে দেখে যে তারা ঘন, সাদা তুষারে আবৃত হয়ে আছে। নদীর তীর থেকে তারা একটি উচ্চ কান্নার আওয়াজ শুনতে পায় যেটি একটি হৈচৈপূর্ণ গোলযোগ থেকে আসছে। কয়েক ঘণ্টা পরে যখন নিরাপদে জাহাজ চালানো খুবই কষ্টসাধ্য হচ্ছিলো তখন তাদের স্টিমবোটটি বন্য প্রান্তর থেকে আসা তীর দ্বারা আক্রান্ত হয়। তীর্থ যাত্রীরা তাদের উইনচেস্টার রাইফেল দিয়ে ঝোপের মধ্যে গুলি করে। যে স্বদেশী লোক হাল ধরে ছিল সে হাল ছেড়ে রাইফেল তুলে নেয় এবং গুলি করে। মার্লো নদীতে অপ্রত্যাশিত দূর্যোগ এড়াতে হাল ধরে। বোটের কাণ্ডারি একটি বর্শার দ্বারা বিদ্ধ হয় এবং মার্লোর পায়ের কাছে ঢলে পড়ে। মার্লো বারংবার স্টিমের বাঁশি বাজাতে থাকে ফলে, তীর বর্ষণ বন্ধ হয়। মার্লো এবং একজন তীর্থ যাত্রী তাদের কাণ্ডারিকে মারা যেতে দেখে। মার্লো তারপর ঐ তীর্থ যাত্রীকে হাল ধরতে বাধ্য করে যাতে করে সে তার রক্ত মাখা জুতা জাহাজের উপর ছুড়ে ফেলতে পারে। মার্লো মনে করে (ভুলভাবে) যে, কুর্টজ মারা গেছে। ফ্ল্যাশ ফরওয়ার্ড এর মাধ্যমে মার্লো লক্ষ্য করে যে, ইন্টারন্যাশনাল সোসাইটি সোসাইটি ফর দ্য সাপ্রেশন অফ স্যাভেজ কাস্টমস কুর্টজকে একটি রিপোর্ট লিখতে নিয়োগ করেছে যা সে অলঙ্কারপূর্ণভাবেই করেছে। একটি হাতে লিখা নোট, যা পরে কুর্টজের দ্বারা লেখা হয়েছে এবং এটি বর্ণনা করে যে, "সব বর্বরকে নির্মূল কর!" (পরবর্তীতে কুর্টজ মার্লোকে সনির্বন্ধ অনুরোধ করে যে ঐ পুস্তিকারটির ভালভাবে রাখতে)। মার্লো বিশ্বাস করে যে, কুর্টজকে খুঁজতে এসে যে সব লোকের প্রাণ হারিয়েছে তাদের প্রাণের সমান কুর্টজ নয়। একজোড়া চটিজুতা পায়ে দেয়ার পরে মার্লো আবার হালের কাছে ফিরে আসে এবং পুনরায় হাল ধরে। এই সময়ের মধ্যে ম্যানেজার সেখানে ছিলো এবং ফিরে যাবার আকাঙ্ক্ষা প্রবলভাবে ব্যক্ত করে। এই সময় ইনার স্টেশন তাদের দৃষ্টি সীমার মধ্যে আসে।
কুর্টজের স্টেশনে মার্লো একজন লোককে দেখে যে নদীর তীরে দাড়িয়ে তার বাহু দুলিয়ে তীরে থামতে বলছে। ঐ লোকটার অভিব্যক্তি এবং ভাবভঙ্গি এবং তার জামা কাপরের সব রঙ্গিন জোড়া মার্লোকে ভাঁড়ের কথা স্মরণ করিয়ে দেয়। তীর্থ যাত্রীরা, যারা প্রবলভাবে সশস্ত্র, কুর্টজকে উদ্ধারের কাজে ম্যানেজারের রক্ষী হিসেবে কাজ করছে। ভাঁড়ের মত দেখতে লোকটি যে কিনা রাশিয়ান, স্টিমবোটে উঠে বসে। ঐ রাশিয়ানটি হচ্ছে একজন পর্যটক যে পথ ভুলে কুর্টজের ক্যাম্পে চলে আসে। কথা বার্তার মাধ্যমে মার্লো আবিষ্কার করে যে, কুর্টজ কতটা উচ্ছৃঙ্খল এবং স্বদেশীদের কাছে সে কতটা পূজনীয়। রাশিয়ান লোকটি কুর্টজের বুদ্ধির অনেক প্রশংসা করেন। সে প্রেম, জীবন এবং ন্যায় বিচার সম্পর্কে কুর্টজের অন্তর্দৃষ্টিরও প্রশংসা করেন এবং মনে করেন যে, কুর্টজ একজন কবি। রাশিয়ান লোকটিকে মনে হয় যেন, কুর্টজকে সে পছন্দ করে তার ক্ষমতার জন্য এবং সেটা ব্যবহারে তার ইচ্চার জন্য। মার্লো মনে করে যে, কুর্টজ পাগল হয়ে গেছে।
স্টিমবোট থেকে মার্লো টেলিস্কোপের মাধ্যমে স্টেশনটি পর্যবেক্ষণ করে এবং এটি দেখে বিস্মিত হয় যে স্টেশন ঘরের কাছে স্বদেশীরা খুঁটি নিয়ে দাড়িয়ে আছে। ঘরের এক কোণায় থেকে ম্যানেজার তার তীর্থ যাত্রীসহ আবির্ভূত হয় এবং তাৎক্ষণিকভাবে বানানো একটি স্ট্রেচারে করে কুর্টজকে বহন করে নিয়ে আসে। এলাকাটি স্বদেশীতে পূর্ণ হয়ে আছে এবং স্পষ্টত তারা যুদ্ধের জন্য প্রস্তুত। মার্লো দেখতে পায় যে কুর্টজ স্ট্রেচারে উপর চিৎকার করছে। ঐ তীর্থ যাত্রীরা কুর্টজকে স্টিমারে নিয়ে আসে এবং তাকে একটি কামরায় শোয়ায়ে রাখে। একজন সুন্দরী স্বদেশী মহিলা উপকূল দিয়ে হেঁটে আসে এবং স্টিমারের পাশে এসে থামে। সে তার বাহুদ্বয় তার মাথার উপরে তুলে এবং ঝোপের ভিতরে ঢুকে পরে। রাশিয়ান লোকটি মার্লোকে জানায় যে, কুর্টজই স্টিমারের উপর আক্রমণের নির্দেশ দিয়েছিলো। রাশিয়ানটি এর পরে একটি ডিঙি নৌকো দেখায় যেটি তার জন্য অপেক্ষা করছে এবং মন্তব্য করে যে, কুর্টজের কবিতা আবৃত্তি খুবই আনন্দদায়ক। তারপর মার্লো এবং রাশিয়ান আলাদা হয়ে যায়।
মধ্য রাতের পরে মার্লো আবিষ্কার করে যে, কুর্টজ তার কামরা ছেড়ে উপকূলে চলে গেছে। মার্লোও উপকূলে চলে আসে এবং দেখে যে খুবই দূর্বল কুর্টজ তার স্টেশনের দিকে যাবার চেষ্টা করছে- যদিও সে এতো দূর্বল ছিলো না যে স্বদেশীদের ডাকতে পারবে না। মার্লো কুর্টজের এই সাংঘাতিক অবস্থার প্রশংসা করে এবং কুর্টজ যখন আশঙ্কাজনক সুরে বলে তখন মার্লো তাকে থামিয়ে দিয়ে বলে যে "ইউরোপে তার সাফল্য যেকোন ক্ষেত্রেই নিশ্চিত করে", এই সময় কুর্টজ অনুমতি দেয় তাকে স্টিমারে ফিরিয়ে নিতে এবং মার্লো তাকে স্টিমারে ফিরে যেতে সাহায্য করে। পরের দিন তারা তাদের প্রস্থানের জন্য প্রস্তুত হয়। ঐ নারী স্বদেশীসহ অন্যান্য স্বদেশীরা আরও একবার উপকূলে এসে জড়ো হয় এবং চিৎকার করতে শুরু করে। মার্লো তীর্থযাত্রীদেরকে তাদের রাইফেল তাক করতে দেখে স্টিমারের বাঁশি বাজাতে থাকে যাতে উপকূলের ভিড় ছন্নছাড়া হয়ে যায়। শুধু ঐ নারীই তার বাহুদ্বয় প্রসারিত রেখে অনড় থাকে। তীর্থযাত্রীরা মুক্তভাবে গুলি ছুড়তে থাকে। স্রোত তাদেরকে খুব দ্রুত বয়ে নিয়ে যায়।
কুর্টজের স্বাস্থ্য আরও খারাপ হয় এবং মার্লোও অসুস্থ হতে থাকে। স্টিমবোটটি নষ্ট হয়ে যায় এবং এটিকে মেরামত করার কাজ শুরু হয়। এই সময়ে কুর্টজ মার্লোকে একটি ছবি সহ কিছু কাগজ-পত্রের একটি প্যাকেট দেয়। কুর্টজ মারা যাবার সময় মার্লো খুবই দূর্বলভাবে তাকে ফিসফিস করতে শুনে যে কুর্টজ বলছেঃ "The horror! The horror!"
মার্লো মোম নিভিয়ে দেয় এবং এমন ভান করে যেন কিছুই হয় নি যখন সে অন্যান্য তীর্থযাত্রীদের সাথে ম্যানেজারসহ খেতে বসে। অল্প কিছুক্ষণ পরে ম্যানেজারের ভৃত্য এসে এবং কঠোর গলায় জানায় যে, জনাব কুর্টজ মারা গেছে। পরের দিন মার্লো তীর্থ যাত্রীদের প্রতি খুবই কম মনোযোগ দেয় যখন তারা কর্দমাক্ত গর্তে "কিছু" কবর দিচ্চিলো। মার্লোও খুবই অসুস্থ হয়ে পড়ে, এবং সেও প্রায় মৃত্যুর কাছাকাছি চলে আসে।
ইউরোপে ফিরে এসে মার্লো তিক্ত হয়। মার্লোর কাছে কুর্টজ যে কাগজ-পত্র দিয়েছিলো মার্লো তা কোম্পানির একজন প্রতিনিধির কাছে ফেরত দেয়। কোম্পানির প্রতিনিধি তার দলিল প্রত্যাখ্যান করেন। অন্য একজন লোক, যে কিনা মার্লোর জ্ঞাতি বলে দাবী করে, তাকে পারিবারিক পত্র সমূহ দেয়া হয়। একজন সাংবাদিকের কাছে সে "supression of savage custom" প্রকাশের জন্য দেয়, যদি সাংবাদিক সেটিকে উপযুক্ত মনে করেন। সব শেষে মার্লো কাছে কিছু ব্যক্তিগত চিঠি এবং একটি মেয়ের ছবি থাকে যে মেয়েটি ছিলো কুর্টজের বাগদত্তা। যখন সে ঐ মেয়েটির সাথে দেখা করতে যায় তখন মার্লো দেখতে পায় যে, সে কালো পোশাক পরিধান করে আছে এবং এখনো কুর্টজের জন্য শোক করছে যদিও কুর্টজ মারা গেছে এক বছরের বেশি সময় হয়ে গেছে। সে মার্লোকে জোর করে তথ্যের জন্য এবং তাকে বলে যে কুর্টজ মারা যাবার আগে শেষ কি বলে গেছে। অসস্থি বোধ করে মার্লো মিথ্যা বলে এবং সে মেয়েটিকে বলে যে মারা যাবার পূর্বে কুর্টজের শেষ কথা ছিলো তার (মেয়েটির) নাম।
সৈয়দ আব্দুল্লাহ মোহাম্মদ তাহের
সৈয়দ আবদুল্লাহ মোহাম্মদ তাহের (জন্ম: ১৯৫৮) বাংলাদেশের একজন রাজনীতিবিদ এবং কুমিল্লা-১১ (পূর্ববর্তী কুমিল্লা-১২) আসনের সাবেক সংসদ সদস্য। তিনি অষ্টম সংসদ নির্বাচনে অংশ নেন এবং প্রথম বারের মত সংসদ সদস্য নির্বাচিত হন। তিনি বাংলাদেশ জামায়াতে ইসলামীর কেন্দ্রীয় নির্বাহী পরিষদের সদস্য ও নায়েবে আমীর।
জন্ম ও শিক্ষা
ডাঃ সৈয়দ আবদুল্লাহ মোহাম্মদ তাহের কুমিল্লা র চৌদ্দগ্রাম উপজেলার সৈয়দ পরিবারে জন্মগ্রহণ করেন। তার পিতা মাওলানা সৈয়দ মাজহারুল হক হায়দারি ছিলেন একজন ইসলামী ধর্মীয় প্রচারক, বক্তা ও পণ্ডিত। তার বক্তৃতাগত দক্ষতার জন্য তিনি বাংলার সরকার কর্তৃক 'হায়দারি'  উপাধিতে ভূষিত হন। তার মা, আকসির-ই-জাহান চৌধুরানী, চট্টগ্রামের 'কাশগর' মুসলিম জমিদার পরিবারের সদস্য। ডাঃ তাহেরের পাঁচ ভাই ও তিন বোন। তিনি পঞ্চম শ্রেণী ও অষ্টম শ্রেণীতে ট্যালেন্টপুলে সরকারী বৃত্তি লাভ করেন। বৃহত্তর কুমিল্লা বোর্ডের এসএসসি পরীক্ষায় তৃতীয় স্থান অর্জন করেন এবং চট্টগ্রাম কলেজ থেকে ১৯৭৫ সালে এইচএসসি পরীক্ষায় উত্তীর্ণ হন। এরপর তিনি ঢাকা মেডিকেল কলেজ থেকে এমবিবিএস ডিগ্রি লাভ করেন।
পারিবারিক জীবন
তিনি ঢাকা মেডিকেল কলেজ ও হাসপাতালের অধ্যাপক ডাঃ হাবিবা আক্তার চৌধুরী, এমবিবিএস, এম-ফিলের সাথে বিয়ে করেন, যিনি ঢাকার ন্যাশনাল মেডিক্যাল কলেজ ও হাসপাতালের রেডিওলজি ও ইমাজিং বিভাগের প্রধান হিসেবে দায়িত্ব পালন করছেন। তিনি ফুলসুতি, ফরিদপুর থেকে একজন প্রভাবশালী পরিবার থেকে এসেছেন। দম্পতির তিন মেয়ে এবং একটি ছেলে আছে।
ছাত্র রাজনীতিতে সম্পৃক্ততা
তিনি কলেজ জীবন থেকে ছাত্র রাজনীতিতে জড়িত ছিলেন। তিনি সংগঠনে যোগদানের দুই বছরের মধ্যে বাংলাদেশ ইসলামী ছাত্র শিবিরের 'সদস্য' হন। তিনি ঢাকা মেডিকেল  কলেজ শাখা সভাপতি ও ঢাকা শহরের শাখার সভাপতি হিসেবে দায়িত্ব পালন করেন। ঢাকা মেডিক্যাল কলেজ ও হাসপাতালে অধ্যয়নের সময় তাহের ঢাকা মেডিকেল কলেজ ছাত্র ইউনিয়নের (ঢামেকসু) সাধারণ সম্পাদক নির্বাচিত হন। তিনি কুমিল্লা এসোসিয়েশন ফর মেডিকেল স্টুডেন্টস এর সভাপতি ছিলেন। পরবর্তীতে, ছাত্রশিবিরের কেন্দ্রীয় কমিটির সাধারণ সম্পাদক হিসেবে মনোনীত হন এবং অবশেষে ১৯৮৫-৮৬ এবং ১৯৮৬-৮৭ সেশনে কেন্দ্রীয় সভাপতি হিসাবে দুই মেয়াদে দায়িত্ব পালন করেন।
আন্তর্জাতিক সংগঠনে সম্পৃক্ততা
ডাঃ তাহের ১৯৮৮-৯২ পর্যন্ত ইন্টারন্যাশনাল ইসলামী ফেডারেশন অফ স্টুডেন্ট অর্গানাইজেশন (আইআইএফএসও) এর এশিয়ার ডিরেক্টর নির্বাচিত হন। পরে তিনি ১৯৯২-১৯৯৫ পর্যন্ত আইআইএফএসও এর নির্বাচিত মহাসচিব হিসেবে দায়িত্ব পালন করেন। আইআইএফএসও'র মহাসচিবের পাশাপাশি তিনি একই সময়ে দক্ষিণ এশিয়ার ওয়ামী (বিশ্বব্যাপী মুসলমান যুব পরিষদ) -এর পরিচালক ছিলেন।
আর্নে টিসেলিয়ুস
থাম্ব|নোবেল পুরস্কার জাদুঘরে প্রদর্শিত টিসেলিয়ুসের ম্যাগনিফাইং গ্লাস আর্নে টিসেলিয়ুস বা আর্নে ভিলহেল্ম কাউরিন টিসেলিয়ুস (Arne Tiselius বা Arne Wilhelm Kaurin Tiselius) একজন সুইডিশ প্রাণরসায়নবিজ্ঞানী। তিনি ১৯৪৮ সালে রসায়নে নোবেল পুরস্কার লাভ করেন।
জীবনী
টিসেলিয়ুস ১৯০২ সালের ১০ অগাস্ট স্টকহোমে জন্মগ্রহণ করেন। তিনি ১৯২৫ সালে থিওডোর সভেডবার্গ এর ল্যাবরেটরীতে গবেষণা সহকারী হিসেবে যোগদান করেন। তিনি ১৯৩০ সালে ডক্টর'স ডিগ্রি লাভ করেন। তিনি ১৯৫১ থেকে ১৯৫৫ সাল পর্যন্ত ইন্টারন্যাশোনাল ইউনিয়ন অব পিওর অ্যান্ড অ্যাপ্লায়েড কেমিস্ট্রি এর প্রেসিডেন্ট হিসেবে দায়িত্ব পালন করেন। ১৯৬০ থেকে ১৯৬৪ সাল পর্যন্ত নোবেল ফাউন্ডেশোনের বোর্ডের চেয়ারম্যানহিসেবে দায়িত্ব পালন করেন।
উন্মুক্ত শিক্ষা
উন্মুক্ত শিক্ষা হলো একাডেমিক ভর্তির প্রয়োজনীয়তা ছাড়াই শিক্ষা যা সাধারণত অনলাইনে দেওয়া হয় । উন্মুক্ত শিক্ষা প্রথাগতভাবে শিক্ষাব্যবস্থার মাধ্যমে ঐতিহ্যগতভাবে শেখানো এবং প্রশিক্ষণের পদ্ধতিকে প্রশস্ত করে। যোগ্য "উন্মুক্ত" বলতে বাধা নির্মূল করতে বোঝায় যা প্রতিষ্ঠান ভিত্তিক শিক্ষায় অংশগ্রহণের সুযোগ এবং স্বীকৃতি উভয়ই হ্রাস করতে পারে। উন্মুক্ততা বা "খোলার" শিক্ষার একটি দিক হ'ল উন্মুক্ত শিক্ষামূলক সম্পদ বিকাশ এবং গ্রহণ।
উদ্দেশ্যে
প্রাতিষ্ঠানিক অনুশীলনগুলি যা শিক্ষাব্যবস্থায় প্রবেশের বাধাগুলি অপসারণ করতে চায়, উদাহরণস্বরূপ, একাডেমিক ভর্তির প্রয়োজনীয়তা থাকবে না। এই জাতীয় বিশ্ববিদ্যালয়গুলির মধ্যে রয়েছে ব্রিটেনের ওপেন বিশ্ববিদ্যালয়, এবং অ্যাথাবাসকা বিশ্ববিদ্যালয়, থম্পসন রিভার্স বিশ্ববিদ্যালয়, কানাডায় উন্মুক্ত শিক্ষা । এই জাতীয় প্রোগ্রামগুলি সাধারণত (তবে অগত্যা নয়) ই-লার্নিং, এমওইউসি এবং ওপেনকোর্সওয়ারের মতো দূরত্ব শিক্ষার প্রোগ্রামগুলি হয়। যেখানে অনেকগুলি ই-লার্নিং প্রোগ্রাম অনুসরণ করতে নির্বিঘ্ন, সেখানে একটি শংসাপত্র অর্জনের ব্যয় বাধাও হতে পারে। অনেক খোলা শিক্ষা প্রতিষ্ঠান বিনামূল্যে সার্টিফিকেশন স্কিম অফার স্বীকৃত মত সংগঠন দ্বারা  গ্রেট ব্রিটেন ও অনাব যুক্তরাষ্ট্রে মধ্যে; অন্যরা ব্যাজ সরবরাহ করে । থাম্ব|উন্মুক্ত শিক্ষা এবং নমনীয় শিক্ষা
ইতিহাস
ফোর-এইচ ক্লাবের ধারণাটি সারা দেশে ছড়িয়ে পড়ার সাথে সাথে কংগ্রেস স্মিথ-লিভার আইনটি পাস করে। যা মার্কিন যুক্তরাষ্ট্র ের কৃষি বিভাগে সমবায় সম্প্রসারণ পরিষেবা তৈরি করেছে। সমবায় সম্প্রসারণ পরিষেবা হ'ল ইউএসডিএ, প্রতিটি রাজ্যের ভূমি অনুদান বিশ্ববিদ্যালয় এবং সমগ্র মার্কিন যুক্তরাষ্ট্র জুড়ে কাউন্টিগুলির মধ্যে একটি অংশীদারত্ব। সমবায় এক্সটেনশন সার্ভিসেস এবং ফো-এইচ-এর কাজের মাধ্যমে, সমগ্র আমেরিকা যুক্তরাষ্ট্রের লোকেরা কোনও কলেজ ক্যাম্পাসে যান বা কলেজের কোর্সে না গিয়েই ভূমি-অনুদান বিশ্ববিদ্যালয়গুলিতে করা সর্বশেষ গবেষণায় সহজেই এবং সাশ্রয়ী মূল্যের (বেশিরভাগ ক্ষেত্রে বিনামূল্যে) সুযোগ পান। ফোর-এইচ এবং সমবায় সম্প্রসারণ পরিষেবা প্রদত্ত শিক্ষাগত প্রোগ্রাম এবং সংস্থানগুলি লোকেরা যেখানে তারা রয়েছে তাদের সাথে দেখা করে এবং তাদের নিজস্ব কাঠামো এবং শিক্ষার্থীরা যা শিখতে চায় তা শেখার সুযোগ দেয়। নাগরিকদের পরিবর্তিত প্রয়োজন এবং নতুন প্রযুক্তির ব্যবহার মেটাতে সমবায় সম্প্রসারণ পরিষেবা এক্সটেনশন তৈরি করেছে, যা ইন্টারনেটের মাধ্যমে মানুষকে বিভিন্ন বিষয়ের উপর গবেষণা ভিত্তিক, নিরপেক্ষ তথ্য সরবরাহ করে।
উন্মুক্ত শিক্ষার সুবিধার্থে হার্ড কপিগুলির বিতরণের তুলনায় ওয়েবে সামান্য ব্যয়ে সংস্থানগুলি ভাগ করার ক্ষমতা রাখে। এর প্রাথমিক উদাহরণ হ'ল ম্যাসাচুসেটস ইনস্টিটিউট অফ টেকনোলজি (এমআইটি) দ্বারা ২০০২ সালে প্রতিষ্ঠিত ওপেনকোর্সওয়্যার প্রোগ্রাম, যা ২০০ এরও বেশি বিশ্ববিদ্যালয় এবং সংস্থা অনুসরণ করেছিল। ওপেন অ্যাক্সেস আন্দোলন থেকে বিজ্ঞান ও মানবিক বিভাগে জ্ঞান ওপেন অ্যাক্সেস টু নলেজ সম্পর্কে বার্লিন ঘোষণার অনুরূপ, কেপটাউন ওপেন শিক্ষার ঘোষণাপত্রে নির্দিষ্ট ওপেন শিক্ষার লক্ষ্য এবং উদ্দেশ্যগুলি। এমওইসি অনলাইন কোর্স বিকাশের একটি সাম্প্রতিক রূপ যা ২০১১ এর শুরুর পর থেকে আরও বেশি মনোযোগ পাচ্ছে যা এর পরে এডিএক্স, কর্সেরা এবং উদাসিটি সহ একাধিক নন-শংসাপত্র প্রদানের কর্মসূচি গ্রহণ করেছিল।
দর্শন শেখা
থাম্ব|উন্মুক্ত শিক্ষা এবং নমনীয় শিক্ষা মুক্ত শিক্ষা এমন একটি বিশ্বাস দ্বারা অনুপ্রাণিত হয় যে শিখররা তাদের পড়াশোনায় এজেন্সিটি অনুশীলন করতে চায়। বিশেষত, শেখার প্রক্রিয়াতে নিযুক্ত ব্যক্তিরা অধ্যয়নের সম্ভাব্য বিষয়গুলি সম্পর্কে অনুসন্ধান চালাতে চান, কঠোরভাবে পাঠ্যপুস্তক-কেন্দ্রিক শিক্ষার পরিবর্তে একটি শিক্ষামূলক অভিজ্ঞতা অর্জন করতে চান, তাদের শিক্ষাগত সিদ্ধান্তের জন্য দায়িত্ব নিতে, আবেগময় এবং শারীরিক দিক অভিজ্ঞতা করতে চান শিক্ষার, শিক্ষা এবং সম্প্রদায় কীভাবে সম্পর্কিত তা বোঝার জন্য এবং তাদের শ্রেণিকক্ষের পড়াশোনার ফোকাসে ব্যক্তিগত পছন্দ রয়েছে।
এই শিক্ষণার্থীরা শিক্ষার প্রচারে একে অপরের জন্য দুর্দান্ত কাজ করে। একটি গ্রুপ পরিবেশে শিখতে বা একটি দলে অংশ নেওয়া প্রতিটি শিক্ষার্থীর পক্ষে উপকারী। সহযোগী গ্রুপের কাজের যথেষ্ট সুবিধা রয়েছে যেমন সমস্ত গ্রুপ সদস্যের অংশগ্রহণ বৃদ্ধি, উপাদানকে আরও ভালভাবে বোঝা এবং ধরে রাখা, দক্ষতার আয়ত্ত করা, এবং উৎসাহ বৃদ্ধি করা যা অংশগ্রহণকারীকে স্বাধীন শিক্ষার দিকে পরিচালিত করতে পারে। শিক্ষার্থীদের পড়াশোনার উপর একটি মুক্ত শিক্ষার কেন্দ্রের দর্শন এবং শিক্ষককে শিক্ষার সহায়ক হিসাবে দেখা যায়। শিক্ষকরা প্রশিক্ষণার্থীদের জন্য পর্যবেক্ষণ, গাইড এবং উপকরণ সরবরাহ করতে হয়। শিক্ষকদের পড়াশোনার প্রক্রিয়াটি  প্রভাবশালী নয়। তবে  উন্মুক্ত শিক্ষা এই বিশ্বাসে আশাবাদী যে শিক্ষার্থীর দিকনির্দেশনাগুলো এবং উন্মুক্ত শিক্ষাকে আরও ভাল মানের প্রচার করবে।
উন্মুক্ত শিক্ষার শেখার দর্শনগুলির ভিত্তিটি শিক্ষা সংস্কারক জন দেউই এবং বিকাশমান মনোবিজ্ঞানী জঁ পিয়াজের কার্যক্রমে পাওয়া যায়।
প্রযুক্তি ব্যবহার
প্রোগ্রামের সামগ্রিক দক্ষতার জন্য উন্মুক্ত শিক্ষার জন্য উপলভ্য প্রযুক্তিগুলি গুরুত্বপূর্ণ। তারা শিক্ষা ও প্রচারের ক্ষেত্রে বিনামূল্যে মুক্ততা প্রচার করে, বিনামূল্যে এবং প্রাসঙ্গিক সংস্থানগুলিতে ব্যয় এবং অ্যাক্সেস সহ সীমাবদ্ধ থাকে। উপলভ্য প্রযুক্তিগুলি সন্ধানের পরে, নির্দিষ্ট অনলাইন শিক্ষা প্রোগ্রামের জন্য প্রযুক্তিগুলিতে উপযুক্ত অ্যাপ্লিকেশন থাকা দরকার।
যেহেতু উন্মুক্ত পদ্ধতির শিক্ষা সাধারণত বিশ্বের বিভিন্ন ব্যক্তির জন্য আলাদা সময়ে এবং পৃথক স্থানে ঘটে তাই প্রোগ্রামটি বাড়ানোর জন্য নির্দিষ্ট প্রযুক্তি ব্যবহার করা প্রয়োজন। এই প্রযুক্তিগুলি প্রাথমিকভাবে অনলাইনে এবং বিভিন্ন উদ্দেশ্যে পরিবেশন করে। ওয়েবসাইট এবং অন্যান্য কম্পিউটার ভিত্তিক প্রশিক্ষণ বক্তৃতা নোট, মূল্যায়ন এবং অন্যান্য কোর্সের উপকরণ সরবরাহ করতে ব্যবহৃত হতে পারে। ভিডিও সরবরাহ করা হয় এবং বৈশিষ্ট্য স্পিকার, শ্রেণি ইভেন্ট, বিষয় আলোচনা এবং অনুষদ সাক্ষাৎকার দেওয়া হয়। ইউটিউব এবং আইটিউনসু প্রায়শই এই উদ্দেশ্যে ব্যবহৃত হয়। শিক্ষার্থীরা স্কাইপ বা Google+, ই-মেল, অনলাইন স্টাডি গ্রুপ, বা সামাজিক বুকমার্কিং সাইটগুলিতে টীকাগুলির সাথে কম্পিউটার কনফারেন্সিংয়ের মাধ্যমে যোগাযোগ করতে পারে। অন্যান্য কোর্সের সামগ্রী টেপ, মুদ্রণ এবং সিডি এর মাধ্যমে সরবরাহ করা যেতে পারে।
সরকার, প্রতিষ্ঠান এবং লোকেরা শিক্ষার গুরুত্ব উপলব্ধি করে। যোগ্য নেতা, উদ্ভাবক এবং শিক্ষক তৈরির জন্য মানব জ্ঞান অত্যন্ত গুরুত্বপূর্ণ। শিক্ষাব্যবস্থাগুলি প্রতিটি ব্যক্তিকে একটি ভাল জীবন গড়ার সুযোগ দিতে হবে। প্রযুক্তি শিক্ষাগত সুযোগগুলির প্রসারকে আরও সহজ করেছে। ইন্টারনেটের মাধ্যমে শিক্ষার্থীরা যে কোনও বিষয়ে ব্যবহারিকভাবে তথ্য সহজেই সন্ধান করতে পারে যখন পরামর্শদাতারা তাদের শিক্ষার্থীদের সাথে কয়েক সেকেন্ডের মধ্যে দক্ষতা ভাগ করে নিতে সক্ষম হয়। অতিরিক্ত উপকরণ ব্যতীত শিক্ষামূলক উপকরণগুলি বিশ্বব্যাপী দর্শকদের কাছে ছড়িয়ে দেওয়া হয়। বিবর্তনশীল প্রযুক্তিটি শিক্ষকদেগর পক্ষে তাদের বাড়ির স্বাচ্ছন্দ্যে বিশ্ব সম্প্রদায়ের সাথে যোগাযোগ করা সম্ভব করে। দূরত্ব শিক্ষার্থীদের জন্যে বিশ্ববিদ্যালয় এবং কলেজগুলি যে কোনও দেশের লোকেরা সুযোগ নিতে পারে এমন অনলাইন কোর্সের মাধ্যমে তাদের প্রভাব প্রসারিত করে।
মুক্ত শিক্ষার মধ্যে এমন অনুশীলন এবং সরঞ্জামগুলির সংস্থান রয়েছে যা আর্থিক, প্রযুক্তিগত এবং আইনি প্রতিবন্ধকতা দ্বারা বাধা হয় না। এই সংস্থানগুলি ডিজিটাল সেটিংসের মধ্যে সহজেই ব্যবহৃত এবং ভাগ করা হয়। প্রযুক্তি প্রতিদিনের ভিত্তিতে বিশেষত শিক্ষায় তথ্য প্রেরণের কৌশলগুলিতে বিপ্লব ঘটায়। ওয়েব সংস্থানগুলির প্রাপ্যতা সবকিছুকে বদলে দিয়েছে। উন্মুক্ত শিক্ষা ওপেন শিক্ষামূলক সম্পদ (ওইআর) এর উপর ভিত্তি করে প্রতিষ্ঠিত বা শেখা, শিক্ষকতা এবং গবেষণার উৎস। উন্মুক্ত শিক্ষার মাধ্যমে পাঠ্যপুস্তকের যে মূল্য বহু বছরের মুদ্রাস্ফীতির হারের চেয়ে তিনগুণ বেড়েছে তা অবশ্যই শিক্ষাকে বাধা দেয় না। শ্রম পরিসংখ্যান বিভাগের শ্রম ব্যুরো বিভাগের এনবিসি নিউজের পর্যালোচনার ভিত্তিতে, শিক্ষার্থীদের বইয়ের মূল্য মুদ্রাস্ফীতির হার ১৯৭৭ সালের জানুয়ারী থেকে জুন ২০১৫ পর্যন্ত তিনগুণ বেড়েছে, যা ১,০৪১ শতাংশ বৃদ্ধি প্রতিফলিত করে।
ওইআর সম্ভবত এই সমস্যাটি সমাধান করতে পারে যেহেতু উপকরণগুলি বিনামূল্যে অনলাইন এবং মুদ্রিত আকারে।  পাঠ্যপুস্তক কেনার জন্য সংস্থানিত সংস্থানগুলি প্রযুক্তির দিকে পুনরায় বানানো যেতে পারে, নির্দেশাবলীর মাধ্যম বাড়ানো এবং  হ্রাস করা যায়। গবেষণা সমীক্ষায়ও অনেক শিক্ষার্থী মানের উপকরণগুলিতে অ্যাক্সেসের কারণে আরও বেশি শিখতে দেখিয়েছিল। উন্মুক্ত শিক্ষা পদ্ধতি প্রযুক্তির উচ্চতর স্তরে শিক্ষাদান এবং শেখার ক্ষেত্রে সীমাহীন সম্ভাবনা রয়েছে।
অপূর্ণতা
বিশেষত উন্নয়নশীল দেশগুলিতে ব্যবহারের জন্য উন্মুক্ত শিক্ষা ব্যবস্থা বাস্তবায়নের বিষয়ে বিভিন্ন উদ্বেগ রয়েছে। এর মধ্যে রয়েছে কয়েকটি প্রোগ্রামে শিক্ষক / উপকরণের প্রশাসনিক পর্যবেক্ষণ এবং মানের নিশ্চয়তা সিস্টেমের সম্ভাব্য অভাব, উন্নয়নশীল দেশগুলিতে অবকাঠামোর সীমাবদ্ধতা, অনলাইন শিক্ষামূলক উদ্যোগে শিক্ষার্থীদের পূর্ণ অংশগ্রহণের জন্য প্রয়োজনীয় প্রযুক্তিতে সমান অ্যাক্সেসের অভাব এবং ব্যবহার সম্পর্কিত প্রশ্নগুলি অন্তর্ভুক্ত রয়েছে i কপিরাইটযুক্ত উপকরণ
ঝাউডাঙ্গা ইউনিয়ন
ঝাউডাঙ্গা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
জনসংখ্যা
২০০১ সালের পরিসংখ্যান অনুযায়ী ঝাউডাঙ্গা ইউনিয়নের লোকসংখ্যা ৩০,৯১৮ জন। এর মধ্যে পুরুষ ১৫,৭৫৫ জন এবং মহিলা ১৫,১৬৩ জন।
প্রশাসনিক কাঠামো
ঝাউডাঙ্গা ইউনিয়ন সাতক্ষীরা সদর উপজেলার আওতাধীন ১১নং ইউনিয়ন পরিষদ। ইউনিয়নে তিনটি হাট-বাজার রয়েছেঃ ঝাউডাঙ্গা বাজার, মাধবকাটি বাজার এবং আখড়াখোলা বাজার।
শিক্ষা ব্যবস্থা
ঝাউডাঙ্গা ইউনিয়নের সাক্ষরতার হার ৫১.১৮%। এ ইউনিয়নে ১টি কলেজ, ১টি উচ্চ মাধ্যমিক বিদ্যালয়, ১টি নিন্ম মাধ্যমিক বিদ্যালয়, ১টি মাদ্রাসা ও ৬টি প্রাথমিক বিদ্যালয় রয়েছে।
বহিঃসংযোগ
ঝাউডাঙ্গা ইউনিয়নের তথ্য বাতায়ন
সোনাইমুড়ি পৌরসভা
সোনাইমুড়ি পৌরসভা বাংলাদেশের নোয়াখালী জেলার অন্তর্গত একটি পৌরসভা।
আয়তন
সোনাইমুড়ি পৌরসভার আয়তন ১৩.১৩ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী সোনাইমুড়ি পৌরসভার জনসংখ্যা ৩৪,২০০ জন।
অবস্থান ও সীমানা
সোনাইমুড়ি উপজেলার মধ্যাংশে সোনাইমুড়ি পৌরসভার অবস্থান। এ পৌরসভার উত্তরে চাষীরহাট ইউনিয়ন, পশ্চিমে নদনা ইউনিয়ন, দক্ষিণে বজরা ইউনিয়ন এবং পূর্বে বারগাঁও ইউনিয়ন ও চাষীরহাট ইউনিয়ন অবস্থিত।
প্রশাসনিক এলাকা
সোনাইমুড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এটি একটি ক শ্রেণীর পৌরসভা। ওয়ার্ডভিত্তিক সোনাইমুড়ি পৌরসভার এলাকাসমূহ হল:
প্রতিষ্ঠাকাল
২০০৩ সালে সোনাইমুড়ি পৌরসভা প্রতিষ্ঠা লাভ করে।
শিক্ষা প্রতিষ্ঠান
কলেজ
মাধ্যমিক বিদ্যালয়
প্রাথমিক বিদ্যালয়
যোগাযোগ ব্যবস্থা
সড়ক পথে ঢাকা-নোয়াখালী মহাসড়কে ১৪০ কিলোমিটার। চট্টগ্রাম-নোয়াখালী মহাসড়কে ১৩৪ কিলোমিটার। ঢাকা থেকে সপ্তাহে বুধবার বাদে আন্তঃনগর ট্রেন উপকূল এক্সপ্রেস দিয়ে রেলপথে যাতায়াত করা যায়।
জনপ্রতিনিধি
বর্তমান পরিষদ
রাজেন্দ্রনগর টার্মিনাল রেলওয়ে স্টেশন
রাজেন্দ্রনগর টার্মিনাল, (স্টেশন নামসংক্ষেপ: RJPB/আরজেপিবি), একটি রেলওয়ে টার্মিনাল যা ভারতীয় রাজ্য বিহারের রাজধানী পাটনায় পরিসেবা প্রদান করে। টার্মিনালটি পাটনার রাজেন্দ্রনগরে অবস্থিত এবং এটি ভারতীয় রেলের পূর্ব-মধ্য রেল কর্তৃক নিয়ন্ত্রিত দানাপুর রেলপথ বিভাগের আওতাভুক্ত। পাটনা শহরটি ভারতের গুরুত্বপূর্ণ রেল চক্রকেন্দ্র/হাব যেখানে ছয়টি বড় রেল স্টেশন আছে যথা: রাজেন্দ্রনগর টার্মিনাল, পাটনা জংশন রেলওয়ে স্টেশন, গুলজারবাগ রেলওয়ে স্টেশন, দানাপুর রেলওয়ে স্টেশন, পাটলিপুত্র জংশন রেলওয়ে স্টেশন ও পাটনা সাহেব রেলওয়ে স্টেশন।
ইতিহাস
৩১ মার্চ ২০০৩ সালে পূর্ণবর্ধিত স্টেশন হিসেবে এর উদ্বোধন করা হয়।এটির নির্মাণে ব্যয় হয় inr 86100000, এবং এখানে যাত্রীদের জন্য অধুনিক সবরকম ব্যবস্থা উপলব্ধ; এরপর টার্মিনালটি পাটনা জংশনে বিকল্প স্টেশন হিসেবে প্রতিষ্ঠা লাভ করে। টার্মিনালের সদর প্রবেশপথ পাটনা কমার্স কলেজের বিপরীতে। স্টেশনটির নাম ডঃ রাজেন্দ্র প্রসাদের নামে নামকরণ করা হলে, লালুপ্রসাদ যাদব এখানে রাজেন্দ্র প্ররসাদের একটি মূর্তি স্থাপন করেন।
রন মুডি
রন মুডি (Ron Moody, রোনাল্ড মুডনিক, ৮ জানুয়ারি ১৯২৪ - ১১ জুন ২০১৫) ছিলেন একজন ইংরেজ অভিনেতা, গায়ক, সুরকার এবং লেখক। তিনি অলিভার! (১৯৬৮) চলচ্চিত্রে এবং ১৯৮৩ সালে এর ব্রডওয়ে মঞ্চায়নে ফ্যাগিন চরিত্রে অভিনয়ের জন্য সর্বাধিক পরিচিত। অলিভার! চলচ্চিত্রে অভিনয় করে মুডি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার লাভ করেন ও শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং মঞ্চনাটকে অইভনয় করে একটি টনি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্রগুলো হল দ্য মাউস অন দ্য মুন (১৯৬৩), মেল ব্রুক্সের দ্য টুয়েলভ চেয়ারস (১৯৭০) ও ফ্লাইট অব দ্য ডাভস্‌ (১৯৭১)।
মুডি ডিজনির আনআইডেন্টিফাইড ফ্লাইং ওডবল (১৯৭৯) ও আ কিড ইন কিং আর্থার্‌স কোর্ট (১৯৯৫) চলচ্চিত্রে জাদুকর মার্লিন চরিত্রে অভিনয় করেন।
প্রারম্ভিক জীবন
মুডি সাউথগেট কাউন্টি স্কুলে পড়াশোনা করেন। তিনি এক সাক্ষাৎকারে বলেন, তিনি স্কুলে "কৌতুকাভিনেতা" ছিলেন। পরবর্তীকালে তিনি ১৯৫০ সালে লন্ডন স্কুল অব ইকনোমিকস হতে স্নাতক সম্পন্ন করেন এবং অর্থনীতিবিদ হওয়ার প্রশিক্ষণ লাভ করেন। কিন্তু অভিসন্দর্ভ রচনাকালে তিনি একটি গীতিনাট্যধর্মী হাস্যরসাত্মক রিভিউয়ে কাজ করার পর অভিনয়ের প্রতি আকৃষ্ট হন।
কর্মজীবন
অর্থনীতিবিদ হিসেবে প্রশিক্ষণ গ্রহণ করার সত্ত্বেও মুডি মঞ্চনাটকে কাজ শুরু করেন এবং পেশাদার অভিনেতা হিসেবে কর্মজীবন শুরুর সিদ্ধান্ত নেন। তিনি ১৯৫২ সালে ২৮ বছর বয়সে রিভিউধর্মী ইনটিমেসি অ্যাট এইট দিয়ে তার প্রথম পেশাদার মঞ্চনাটকে আবির্ভূত হন। মুডি লন্ডনে নিয়মিত রিভিউধর্মী কাজ করতে থাকেন এবং ১৯৫৯ সালের পূর্বে পূর্ণাঙ্গ মঞ্চনাটকে কাজ করেন নি। ১৯৫৯ সালে তিনি ওয়েস্ট এন্ডের লিওনার্ড বার্নস্টেইনের ক্যান্ডিড নাটকে বুয়েনোস আয়রেসের গভর্নরের ভূমিকায় অভিনয় করেন। নাটকটি লন্ডনে হিট তকমা পায় নি। পরের বছর তিনি চার্লস ডিকেন্সের অলিভার টুইস্ট-এর গীতিনাট্যধর্মী মঞ্চনাটক অলিভার!-এ কিশোর দুর্বৃত্ত ও পকেটমারদের দলের সর্দার ফ্যাগিন চরিত্রে অভিনয় করে তিনি প্রথম সফলতা অর্জন করেন। ওয়েস্ট এন্ডের প্রযোজনায় ও লিওনেল বার্টের নির্দেশনায় এই নাটকে তিনিই এই চরিত্রে প্রথম কাজ করেন এবং ১৯৮৪ সালে এর ব্রডওয়ে পুনরুজ্জীবিতকরণে এই চরিত্রে অভিনয় করে শ্রেষ্ঠ অভিনেতা বিভাগে টনি পুরস্কারের মনোনয়ন লাভ করেন। ১৯৬৮ সালে তিনি এই নাটকের চলচ্চিত্ররূপে অভিনয় করে শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার ও ৬ষ্ঠ মস্কো আন্তর্জাতিক চলচ্চিত্র উৎসব হতে শ্রেষ্ঠ অভিনেতার পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
ব্যক্তিগত জীবন ও মৃত্যু
তিনি ২০১৫ সালের ১১ই জুন ৯১ বছর বয়সে লন্ডনের একটি হাসপাতালে মৃত্যুবরণ করেন।
মায়া আপা
মায়া আপা হলো মায়ালজি লিমিটেড. দ্বারা নিয়ন্ত্রিত একটি অনলাইন স্বাস্থ্য ও কল্যাণ সংস্থা যা ঢাকা, বাংলাদেশে অবস্থিত। এটি একটি বেসরকারী উন্নয়ন সংস্থা যা ব্র্যাকের সাথে অংশীদারত্বের উপর নির্ভর করে তথ্য প্রদান করে। মায়া প্লাটফর্ম বর্তমানে ওয়েবসাইট এবং অ্যান্ড্রয়েড অ্যাপে ব্যবহার করা যায় এবং  এটা বাংলা এবং ইংরেজি ভাষাতে উপলব্ধ।
আইভি হক রাসেল একজন প্রাক্তন বিনিয়োগ ব্যাংকার এবং মায়া আপা'র প্রতিষ্ঠাতা এবং  প্রধান নির্বাহী কর্মকর্তা। মায়া আপা নামটি রাসেলের মায়ের নামে নামকরণ করা হয়েছিল।যিনি ২০০৯ সালে স্তন ক্যান্সারের বিরুদ্ধে লড়াই করেছেন। মায়া প্ল্যাটফর্মের সাম্প্রতিক পুনরাবৃত্তিগুলি লিঙ্গ অজ্ঞায়নের হয়ে শুধুমাত্র নারীদের পরিবেশন করার দিক থেকে সরে গেছে। এটি অধিক চাহিদাপূর্ন তথ্য এবং বার্তা প্ল্যাটফর্ম হয়েছে এবং প্রাথমিকভাবে এটির বিষয়বস্তু বিকশিত হয়েছে।
২০১৭ সালে, মায়া আপা গুগলের লঞ্চপ্যাড এক্সিলারেটর প্রোগ্রামে যোগদানের জন্য নির্বাচিত প্রথম বাংলাদেশী স্টার্টআপ হয়েছিলেন এবং সেখানে পঞ্চম দল হিসাবে যোগ দিয়েছিলেন।
মায়া আপা প্লাস
২০১৭ সালের ফেব্রুয়ারি মাসে মায়া আপা রবির সাথে একটি প্রিমিয়াম সার্ভিস চালু করে যাকে মায়া আপা প্লাস নামে সম্মোধন করা হয় এবং এটা শুধু মাত্র রবির গ্রাহকদের জন্য উপলব্ধ ছিল। মায়া আপা প্লাস মোবাইল অ্যাপের সাবস্ক্রিপশন প্যাকেজ ও এসএমএসের মাধ্যমে উপলব্ধ করা হয়েছিল। এই প্রিমিয়াম পরিষেবা ১০ মিনিটের মধ্যে গ্রাহকদের প্রশ্নের উত্তর দেয় এবং মোবাইল অ্যাপ্লিকেশনের একটি অতিরিক্ত বৈশিষ্ট্য প্রদান করে।
একই মাসে, একটি অংশীদারত্ব স্বাক্ষর অনুষ্ঠানে ব্র্যাক ঘোষণা করেছিল- মায়া আপাতে আরও ৪০ কোটি টাকা বিনিয়োগ করবে এবং সেখানে তৎকালীন ডাক ও টেলিযোগাযোগ প্রতিমন্ত্রী তারানা হালিম প্রধান অতিথি হিসাবে উপস্থিত ছিলেন। এই উদ্যোগের অংশ হিসাবে, মায়া আপা ব্র্যাক নগর উন্নয়ন কর্মসূচির মাধ্যমে পাইলট প্রকল্পের জন্য একটি পোশাক তৈরির কারখানায় ৫০,০০০ নারীকে এই পরিষেবা প্রদান করার কথাও ঘোষণা করে। ২০১৮ সালে, আইডিএএ (উদ্ভাবন, নকশা এবং উদ্যোক্তা একাডেমী) প্রকল্পের আওতায় ইক্যুইটির একটি অংশের বিনিময়ে ৫০-১০০ মিলিয়ন ডলার বিনিয়োগের জন্য বাংলাদেশ সরকার সংক্ষিপ্ত তালিকাভুক্ত চারটি সূচনার মধ্যে মায়া আপা অন্যতম ছিল। অন্য তিনটি সূচনা হলো সেবা.এক্সউয়াইজেড, হাংরিনাকি এবং অগমেডিক্স।
পরিষেবা
মায়া আপা প্রাথমিকভাবে একটি বেনামী বার্তা পরিষেবা প্রদান করে, যার ফলে ব্যবহারকারীরা তাদের স্বাস্থ্য, সামাজিক এবং আইনি প্রশ্নগুলি মায়া আপাকে করতে পারে। মায়া মেশিন লার্নিং ব্যবহার করে প্রতিটি প্রশ্ন ডাক্তার, কাউন্সেলর, আইনজীবী বা অন্য যে কোন উত্তর বিশেষজ্ঞের কাছে পাঠায় এবং সেটা স্বয়ংক্রিয়ভাবে বাছাই করা হয়। ব্যবহারকারীরা বাংলা, ইংরেজি, বা বাংলারেজী ভাষায় তাদের প্রশ্নগুলি জিজ্ঞাসা করতে পারেন এবং একই ভাষায় বিশেষজ্ঞরা থেকে উত্তর পান।
২৬১২
২৬১২ একটি ভারতীয় হিন্দি টেলিভিশন শো ।এটি স্পিয়ার অরিজিনস দ্বারা তৈরি।
কাহিনী
এটি এক তরুণ, কিন্ডারগার্টেন শিক্ষক রেশমি ভার্গবের গল্প। যে ২৬/১১ এর চেয়েও ভয়ংকর ২৬১২ নামক সন্ত্রাসের কেন্দ্রে নিজেকে খুঁজে পায়। সন্ত্রাসবাদের  একটি গল্প । কীভাবে একজন সাধারণ কেজি শিক্ষক নিজেকে এমন একটি চক্রান্তে জড়িয়ে ফেলে যা প্রত্যেককে বিচলিত করবে । কারণ রেশমি ২৬১২ মিশনের প্রধান  শাহানার মুখোমুখি হয়। শাহানা একজন নিবেদিতপ্রাণ মা। সে ২৬১২ সফলভাবে সম্পন্ন করার  জন্য দৃঢ়সংকল্পবদ্ধ। এটি তাদের গল্প । ২৬১২ এর ফলে কীভাবে তাদের জীবন পরিবর্তিত হয় তার গল্প।
তথ্যসূত্র
<references group="" responsive="">
সিদ্দিকুর রহমান (দ্ব্যর্থতা নিরসন)
মাহমুদুর রহমান বলতে যাদেরকে বোঝানো হতে পারে;
ডাব্লিউডাব্লিউই নেটওয়ার্কের অনুষ্ঠানের তালিকা
''নিচে ডাব্লিউডাব্লিউই নেটওয়ার্কের আয়োজনের, ল' ১৯৮০ দশক থেকে প্রতি-দর্শনে-পরিশোধমূলক অনুষ্ঠান আয়োজন করে আসছে। ডাব্লিউডাব্লিউই এর "বড় চারটি" অনুষ্ঠান আছে (রয়্যাল রাম্বল, রেসলম্যানিয়া, সামারস্ল্যাম, এবং সার্ভাইবার সিরিজ) প্রতিষ্ঠার পর থেকে আয়োজন করে আসছে।
২০১৪
���� এনএক্সটি আয়োজন
২০১৫
██ ''এনএক্সটি আয়োজন
জীবাণুমুক্তকরণ
জীবাণুমুক্তকরণ (Sterilization) খাদ্য ও অন্যান্য বস্তু সংরক্ষণের জন্য একটি বহুল ব্যবহৃত ও কার্যকর পদ্ধতি। জীবাণুমুক্তকরণকে সবচেয়ে প্রতিরোধী ব্যাকটেরিয়া এবং স্পোর সহ সমস্ত অণুজীবের পরিসংখ্যানগতভাবে সম্পূর্ণ ধ্বংস হিসাবে সংজ্ঞায়িত করা যেতে পারে।
এটি এমন একটি শর্ত যা অর্জন করা কঠিন এবং প্রমাণ করা কঠিন। যদিও অনেক রাসায়নিক, অজৈব এবং জৈব, যা অণুজীবকে মেরে ফেলতে পারে সেগুলি সম্পূর্ণ কার্যকর নাও হতে পারে এবং অবাঞ্ছিত বা বিষাক্ত অবশিষ্টাংশ ছেড়ে যেতে পারে।
অতিবেগুনী এবং আয়োনাইজিং বিকিরণগুলিও কার্যকর বায়োসাইড, প্রতিলিপি প্রতিরোধের জন্য ডিএনএকে ব্যাহত বা পরিবর্তন করে, তবে আল্ট্রাভায়োলেট কার্যকর ফলাফল এবং সহজ বৈধতা দেবে না যা আর্দ্র তাপ (বাষ্প) নির্বীজন প্রদান করতে পারে। যদি বন্ধ্যাত্ব একটি পরম প্রয়োজন হয়, তাহলে আজকের বিজ্ঞানীরা তাদের পূর্বসূরিদের মতো বাষ্পে পরিণত হন।
অণুজীবগুলি তাদের আশেপাশের তাপমাত্রা বৃদ্ধির সাথে সাথে আরও সক্রিয় হয়ে উঠতে থাকে, - বেশিরভাগ, কিন্তু সব নয়, 80°C এর উপরে মারা যায়। Prions এর ক্ষেত্রে তাপমাত্রা এবং নিষ্ক্রিয় করার জন্য সময়ের প্রয়োজনীয়তা অনেক বেশি। বাষ্পের অণুগুলি শীতল অণুজীবের উপর ঘনীভূত হয় এবং প্রতি গ্রাম বাষ্পে 2500 জুল স্থানান্তর করে, খুব দক্ষতার সাথে অণুজীবগুলিকে যে তাপমাত্রায় তারা ধ্বংস হয় সেখানে গরম করে। গরম করার অন্যান্য পদ্ধতিগুলি গরম শুষ্ক গ্যাসের অনেক কম তাপ স্থানান্তর এবং সীমানা স্তরের প্রভাব থেকে ভুগছে, যা অণুজীবগুলিকে অন্তরণ এবং রক্ষা করতে পারে।
পার্থ চট্টোপাধ্যায়
পার্থ চট্টোপাধ্যায় পশ্চিমবঙ্গের প্রাক্তন  শিক্ষামন্ত্রী এবং শিল্প ও বাণিজ্য, তথ্য ও প্রযুক্তি, রাষ্ট্রায়ত্ত্ব সংস্থা, শিল্প পুনর্গঠন ও পরিষদীয় বিভাগের মন্ত্রী। তিনি সর্বভারতীয় তৃণমূল কংগ্রেস দলের রাজনীতিবিদ। ২০১১ সালের ২০ মে তিনি মমতা বন্দ্যোপাধ্যায়ের নেতৃত্বাধীন পশ্চিমবঙ্গ রাজ্য মন্ত্রিসভার ক্যাবিনেট মন্ত্রী রূপে শপথ গ্রহণ করেন। এসএসসি দুর্নীতির কারণে ইডি তার বাড়িতে অভিযান করে ২০ কোটি অবৈধ টাকা উদ্ধার করে এবং ২৩ জুলাই তাকে জেরা করে গ্রেপ্তার করা হয়।
জীবাণুমুক্তকরণ
সর্বাধিক প্রভাবের জন্য বাষ্পকে অবশ্যই স্যাচুরেটেড হতে হবে, এবং এই অবস্থা, এবং বাষ্পের তাপমাত্রা এবং চাপ সহজেই নিরীক্ষণ করা হয়, যা জীবাণুমুক্ত হওয়ার প্রমাণ দেয়। বাষ্প জীবাণুমুক্তকরণ কৌশল ব্যবহার করে উচ্চ স্তরের বন্ধ্যাত্ব অর্জন করা যেতে পারে এবং ল্যাবরেটরি এবং হাসপাতালে ব্যবহৃত সরঞ্জামগুলির সবচেয়ে জনপ্রিয় অংশ হল স্টিম স্টেরিলাইজার বা অটোক্লেভ।
পার্থ চট্টোপাধ্যায়
২০০৬ থেকে ২০১১ পর্যন্ত তিনি পশ্চিমবঙ্গ বিধানসভার বিরোধী দলনেতা ছিলেন। ২০১১ সালে তিনি বিধানসভার শাসক তৃণমূল কংগ্রেস পরিষদীয় দলের উপনেতা নির্বাচিত হন। ২০০১ সালে তিনি বেহালা পশ্চিম বিধানসভা কেন্দ্র থেকে বিধায়ক নির্বাচিত হন। ২০০৬ সালে পুনরায় ওই কেন্দ্র থেকে নির্বাচিত হন। ২০১১ সালে তিনি বেহালা পশ্চিম থেকেই ৫৯,০২১ ভোটের ব্যবধানে জয়লাভ করে একটানা তৃতীয়বারের জন্য বিধায়ক নির্বাচিত হন।
জীবাণুমুক্তকরণ
খাদ্য
জীবাণুমুক্তকরণের প্রথম পদক্ষেপগুলির মধ্যে একটি নিকোলাস অ্যাপার্ট করেছিলেন, যিনি আবিষ্কার করেছিলেন যে উপযুক্ত সময়ের মধ্যে তাপ প্রয়োগের মাধ্যমে খাবার এবং বিভিন্ন তরল পদার্থের ক্ষয় কমিয়ে দেয়, যা সাধারণের চেয়ে দীর্ঘ সময়ের জন্য নিরাপদ ব্যবহারের জন্য সংরক্ষণ করে।আধুনিক জীবাণুমুক্তকরণের দিকে প্রথম পদক্ষেপগুলির মধ্যে একটি নিকোলাস অ্যাপার্ট করেছিলেন যিনি আবিষ্কার করেছিলেন যে উপযুক্ত সময়ের মধ্যে তাপ প্রয়োগের মাধ্যমে খাবার এবং বিভিন্ন তরল পদার্থের ক্ষয় কমিয়ে দেয়, যা সাধারণের চেয়ে দীর্ঘ সময়ের জন্য নিরাপদ ব্যবহারের জন্য সংরক্ষণ করে। খাবারের ক্যানিং একই নীতির একটি সম্প্রসারণ এবং খাদ্যজনিত অসুস্থতা ("খাদ্য বিষক্রিয়া") কমাতে সাহায্য করেছে। খাদ্য জীবাণুমুক্ত করার অন্যান্য পদ্ধতির মধ্যে রয়েছে খাদ্য বিকিরণ এবং উচ্চ চাপ (পাসকেলাইজেশন)।
একটি প্রক্রিয়া যার মাধ্যমে খাদ্য জীবাণুমুক্ত করা হয় তা হল তাপ চিকিৎসা। তাপ চিকিত্সা ব্যাকটেরিয়া এবং এনজাইমের ক্রিয়াকলাপ বন্ধ করে দেয় যা অ-পচনশীল খাবারের জীবন বজায় রেখে নিম্নমানের খাবারের সম্ভাবনা হ্রাস করে। ব্যবহৃত একটি নির্দিষ্ট ধরনের তাপ চিকিত্সা হল UHT (আল্ট্রা-হাই টেম্পারেচার) জীবাণুমুক্তকরণ। এই ধরনের তাপ চিকিত্সা 100 ডিগ্রি সেলসিয়াসের বেশি নির্বীজনে ফোকাস করে। দুই ধরনের UHT নির্বীজন হল আর্দ্র এবং শুষ্ক তাপ নির্বীজন। আর্দ্র তাপ নির্বীজন করার সময়, যে তাপমাত্রা ব্যবহার করা হয় তা 110 থেকে 130 ডিগ্রি সেলসিয়াস পর্যন্ত পরিবর্তিত হয়। আর্দ্র তাপ জীবাণুমুক্ত করতে 20 থেকে 40 মিনিট সময় লাগে, তাপমাত্রা যত বেশি হবে তত কম সময়। শুষ্ক তাপ জীবাণুমুক্তকরণের ব্যবহার সংবেদনশীলতার দীর্ঘ সময় ব্যবহার করে যা 2 ঘন্টা পর্যন্ত স্থায়ী হতে পারে এবং এটি আর্দ্র তাপ জীবাণুমুক্তকরণের তুলনায় অনেক বেশি তাপমাত্রা ব্যবহার করে। এই তাপমাত্রা 160 থেকে 180 ডিগ্রি সেলসিয়াস পর্যন্ত হতে পারে।
পার্থ চট্টোপাধ্যায়
২০১৬ সালে পশ্চিমবঙ্গ বিধানসভা নির্বাচনে তৃণমূল কংগ্রেস জয়লাভ করে সরকার গঠন করার পর তিনি পশ্চিমবঙ্গ সরকারের উচ্চশিক্ষা ও স্কুলশিক্ষা বিভাগের মন্ত্রী হন।
জীবাণুমুক্তকরণ
মেডিসিন এবং সার্জারি
সাধারণভাবে, অস্ত্রোপচারের যন্ত্র এবং ওষুধগুলি যেগুলি শরীরের ইতিমধ্যেই অ্যাসেপটিক অংশে প্রবেশ করে (যেমন রক্তপ্রবাহ, বা ত্বকে প্রবেশ) অবশ্যই জীবাণুমুক্ত হতে হবে। এই ধরনের যন্ত্রের উদাহরণগুলির মধ্যে রয়েছে স্ক্যাল্পেল, হাইপোডার্মিক সূঁচ এবং কৃত্রিম পেসমেকার। প্যারেন্টেরাল ফার্মাসিউটিক্যালস তৈরিতেও এটি অপরিহার্য।
তরল প্রতিস্থাপন থেরাপির জন্য ইনজেকশনযোগ্য ওষুধ এবং শিরায় সমাধানের প্রস্তুতির জন্য শুধুমাত্র বন্ধ্যাত্বই নয়, প্রাথমিক পণ্য জীবাণুমুক্তকরণের পরে আগত এজেন্টদের প্রবেশ রোধ করার জন্য ভালভাবে ডিজাইন করা পাত্রেরও প্রয়োজন।
বাষ্প নির্বীজন সবচেয়ে ব্যাপকভাবে ব্যবহৃত এবং সবচেয়ে নির্ভরযোগ্য। বাষ্প জীবাণুমুক্তকরণ অ-বিষাক্ত, সস্তা, দ্রুত মাইক্রোবাইসিডাল, স্পোরিসাইডাল, এবং দ্রুত তাপ এবং কাপড় ভেদ করে।
মহাকাশযান
পৃথিবী থেকে জৈবিক উপাদান থেকে সৌরজগতের দেহগুলির দূষণ রক্ষা করার জন্য কঠোর আন্তর্জাতিক নিয়ম রয়েছে। মিশনের ধরন এবং গন্তব্য উভয়ের উপর নির্ভর করে মান পরিবর্তিত হয়; একটি গ্রহ যত বেশি বাসযোগ্য বলে বিবেচিত হবে, প্রয়োজনীয়তা তত কঠোর হবে।
মহাকাশযানে ব্যবহৃত যন্ত্রের অনেক উপাদান খুব উচ্চ তাপমাত্রা সহ্য করতে পারে না, তাই অত্যধিক তাপমাত্রার প্রয়োজন হয় না এমন কৌশলগুলি সহনীয় হিসাবে ব্যবহার করা হয়, যার মধ্যে কমপক্ষে ১২০ °সে (২৪৮ °ফা), রাসায়নিক জীবাণুমুক্তকরণ, অক্সিডাইজেশন, অতিবেগুনী এবং বিকিরণ সহ।